Cuneiform Tablet Prague I 700a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-pí-a-šùr šu-iš-ḫa-ra a-šùr-ma-lik ú ṣí-lá-{d}IŠKUR a-na a-šùr-ma-lik qí-bi-ma um-ma in-bi₄-IŠTAR-ma 2 ma-na KÙ.BABBAR ša i-na a-lim{ki} a-na a-ḫa-tí-kà ḫa-bu-lá-tí-ni 2 ma-na KÙ.BABBAR ṭí-re-e a-na a-ḫa-tí-kà a-wi-lúm i-dí-in-ma ú na-áš-pè-ra-tù-šu i-ta-na-lá-kà-ni ú i-na ta-wi-ni-a aq-bi₄-a-kum um-ma a-na-ku-ma ku-nu-uk-ma a-na a-bi₄-ni šé-bi₄-il₅ um-ma a-ta-ma KÙ.BABBAR i qá-tí-a lá i-ba-ší a-ḫi a-ta i-na {d}UTU-ši na-áš-pè-er-tí ta-ša-me-ú 2 ma-na KÙ.BABBAR ni-is-ḫa-tí-šu wa-té-er-ma ša-du-a-sú ša-bi₄-ma ku-nu-uk-ma ku-nu-ki-kà a-na DUMU um-mì-a-nim ke-nim dí-in-ma a-ṣé-er a-wi-lim šé-bi₄-il₅ KÙ.BABBAR e-lá tù-šé-bi-il₅-ma li-ba-kà e im-ra-aṣ a-na ša ki-ma i-a-tí qí-bi-ma KÙ.BABBAR ú-šé-ba-al lá ú-šé-ba-al té-er-ták-nu li-li-kam